हैलो!
पी लो!
वंडरी के पॉडकास्ट WeCrashed पर आधारित
WeCrashed
वीवर्क को प्रतिदिन 12 लाख डॉलर का घाटा हो रहा है
तुम चाहते हो मैं और पागलपन दिखाऊँ?
हाँ, ज़रूर। अलग-अलग तरह से करके देखते हैं। मुझे कुछ मिनट देना।
वीवर्क गेलेक्टिक हेडक्वार्टर
जितना चाहो समय लो।
- पर बहुत ज़्यादा समय मत लेना, हँ? - ठीक है।
फिर से वह बताओगे जो तुम दुनिया बदलने की बात कर रहे थे?
हमारा ध्येय है संसार की चेतना को बुलन्द करना। बस।
और यह आप कैसे करेंगे?
यह बहुत बढ़िया सवाल है।
निश्चयपूर्वक सक्रिय होकर और एक ध्येय के साथ जीने से। जीवन भर, ज़िंदगी जीने का तरीका सीखते रहने से।
और यह करने से, यह बात बन जाती है बस कुछ ही…
यह करके, हम स्वयं को और फिर दुनिया को बुलन्द करते हैं।
दुनिया को।
आपके निवेशकों का इसके बारे में क्या विचार है?
आमतौर पर, एक कंपनी का ध्येय पैसा बनाना होता है।
हाँ। जब आपका यह उद्देश्य है, अपने काम से दुनिया को बदलना,
जब आपके काम के पीछे कोई अर्थ है,
तो सफलता पीछे-पीछे आएगी ही।
एडम, हम तैयार हैं।
और, हाँ, पैसा भी पीछे-पीछे आएगा।
श्रीमती न्यूमैन…
तस्वीर से बाहर जाइए, कृपया।
आपका नया मकानमालिक
ब्लूमबर्ग बिज़नेसवीक सीईओ एडम न्यूमैन
वीवर्क - सौ करोड़ डॉलर का यूनीकॉर्न स्टार्टअप
आज की गिग अर्थव्यवस्था के लिए
तुम्हें बहुत गर्व हो रहा होगा।
चौंतीस शहर, 87,000 सदस्य।
मुझे याद पड़ता है तुम नहीं चाहते थे हम निवेश करें।
बेंचमार्क कैपिटल न्यूयॉर्क दफ़्तर
हाँ, नहीं, मैंने इन्स्टाग्राम पोस्ट देखी हैं,
डे केयर में सभी सदस्यों के पीकर धुत्त होने के बारे में।
- डे कैंप था शायद? - गर्मियों का कैंप।
गर्मियों का कैंप। हाँ, यही था।
हमारे दिए गए संसाधनों का बहुत अच्छा उपयोग कर रहे हैं,
सब लोग हमारे पैसों से पीकर टल्ली हो रहे हैं।
तो, मैं ज़रा कंपनी का ढाँचा समझना चाहता था।
उसकी पत्नी, वह वहाँ काम करती है, है ना?
या वह वहाँ काम नहीं करती। यह क्या…
वह हमेशा वहीं मंडराती रहती है।
वह चीज़ें सच करवाने में उसकी मदद करती है।
अच्छा।
- तुम क्या मेरा मज़ाक उड़ा रहे हो? - थोड़ा सा।
हमने इन लोगों में बहुत पैसा निवेश किया है।
फिर बताना, उनकी ज्वलन दर कितनी है?
- इस साल 40 करोड़ कमाएँगे। - नहीं, नहीं।
मुझे बेवकूफ़ बनाने की कोशिश मत करो, ब्रूस।
मैं तुमसे यह नहीं पूछ रहा, "वे लोग कितना बनाएँगे?"
मैं तुमसे पूछ रहा हूँ, "वे कितना ख़र्च करेंगे?"
पता नहीं स्टैनफ़र्ड बिज़नेस स्कूल में तुम्हें यह पढ़ाया गया था या नहीं।
लाभ नाम की एक छोटी सी चीज़ होती है।
देखो, अगर तुम जितना कमाते हो, उससे ज़्यादा ख़र्च करते हो, तो कोई "लाभ" नहीं होता।
हार्वर्ड में हमारे दिमाग़ में यह ठूँस-ठूँस कर भरा गया था।
तुम हार्वर्ड से पढ़े हो? तुमने यह तो पहले कभी बताया ही नहीं।
ठीक है, मैं आसान शब्दों में समझाता हूँ।
तो, उदाहरण के लिए, अगर तुम्हारे पास एक नींबू-पानी का ठेला हो…
ठीक है, देखो, वे लोग वहाँ तक भी पहुँच जाएँगे।
…पर नींबूओं का दाम नींबू-पानी से ज़्यादा है,
- वे लाभ भी कमाने लगेंगे। - …और फिर तुम नींबू-पानी के
दाम में छूट देने पर ज़ोर दो
जैसे वीवर्क अपनी सदस्यताओं के लिए दे रही है…
वे लाभ भी कमाने लगेंगे।
वे लाभ कैसे कमाएँगे, ब्रूस? ज़रा मुझे यह बताओ।
हम इस तरह की चीज़ें पहले भी देख चुके हैं, है ना?
देख चुके हैं ना?
तो इस बार क्या अलग है?
एडम। इस बार यह अलग है।
यह आदमी?
क्या होगा जब वह अपना इकट्ठा किया हुआ सारा पैसा ख़र्च कर देगा?
क्या तुम उसे और पैसे दोगे?
हम अभी तक वहाँ नहीं पहुँचे हैं, ठीक है?
ठीक है।
अरे, यह तो कमाल है।
ऑगस्ट और ऑली,
तुम्हारे पिता एक रॉक स्टार की तरह हैं।
वह आपको यह दिखाने के लिए बहुत उत्साहित था। क्या आपको मेरा भेजा हुआ फ़्रेम मिला?
मिल गया। मिल गया। वह हमेशा से बहुत मेहनती था।
छोटा सा बिज़नेसमैन।
उसने अपनी माँ को बिठाकर उनसे कहा कि वह उन्हें किराया दिया करेगा,
- जब वह केवल दस साल का था। - दस साल का, जानती हूँ।
और अब, वह पत्रिकाओं के कवर पर आ रहा है और उसकी एक शानदार पत्नी है
और चार सुंदर बच्चे हैं।
जब वह घर आ जाए, कृपया उसे बता देना मुझे उस पर कितना गर्व है।
बता दूँगी। दरअसल, अब्बा, वह आ गया है। हाँ, वह अभी-अभी अंदर आया है।
जान, आकर अपने पिता कौ हैलो बोलो।
यह आ गया।
- अब्बा! - हैलो!
क्या आपको वह पत्रिका मिली?
यह रही मेरे पास।
मैं इसे सभी नर्सों को दिखा चुका हूँ।
ज़रूर दिखाई होगी, ज़रूर दिखाई होगी।
हैलो।
अच्छा, हमें डिनर पर जाना है।
ठीक है? तो, हम अगले सप्ताह फिर फ़ोन करेंगे। अच्छा?
- अच्छा। ठीक है। बाय-बाय। - अब्बा, बाय।
- बाय, बाय। बाय। - बाय, बाय। बाय-बाय।
- मुझे पसंद नहीं आता जब तुम उनके साथ शामिल होती हो। - वह कोशिश कर रहे हैं।
बस। बस। बस।
आज रात तुम्हारे अंदर का बच्चा जोश में है।
मुझे काम के लिए जाना है।
एडम। एडम, तुम क्या…
- आज शनिवार रात है। हम… - देखो, मुझे जाना है। माफ़ करना। ठीक है?
बाय, बाय, बाय।
हम साल के अंत तक 40 नई जगहें और 20 लाख वर्ग फ़ीट
और शुरू करने वाले हैं!
हावी, यह… यह तुमने कॉनर को किस नज़र से देखा?
मुझे नहीं लगता यह संभव है।
संभव नहीं है?
हम साल के अंत तक आठ नई जगहें खोलने वाले हैं।
और अब तक का यह हमारा सबसे अच्छा साल है।
सन् 1987 से, स्टारबक्स ने औसतन हर रोज़ दो स्टोर खोले हैं।
हाँ, हम स्टारबक्स नहीं हैं।
मैं सहमत हूँ। मैं सहमत हूँ।
हमें स्टारबक्स से बड़ा बनना है।
एडम। मकानमालिकों को कॉफ़ी बेचना समझ में आता है।
उन सभी को साथ काम करने वाली जगह समझ में नहीं आती।
कोलम्बस, ओहायो में तो बिल्कुल नहीं।
वे कहते हैं कि अगर उन्हें इस तरह ज़मीन हथियानी है…
वे कहते हैं… वे वही चीज़ें कहते हैं जो वे तब से कहते आए हैं
जब से हमने अपनी पहली जगह खोलने की कोशिश की थी।
मुझे फ़र्क नहीं पड़ता वह कोलम्बस, ओहायो है या मंगल ग्रह है। समझे?
यह संभव बनाना तुम्हारा काम है।
शायद तुमने वह बोर्ड नहीं देखा।
और मेहनत करो
- मैं तुम्हारे लिए दिन-रात काम करता हूँ। - ठीक है, ठीक है।
साथ ही, मैं अपनी बहन की शादी छोड़ कर यहाँ आया हूँ।
तुम अपनी बहन की शादी में ही वापस जाओ। मेरे ऊपर तुम्हारा एहसान होगा।
लीज़िंग का नया प्रमुख कौन बनना चाहता है?
हावी से ज़्यादा बुरा काम नहीं कर पाओगे।
हम ज़्यादा तेज़
क्यों नहीं बढ़ रहे?
क्योंकि मकानमालिकों को लगता है तुम्हारा बिज़नेस मॉडल बकवास है।
भाई, हम दफ़्तर के लिए जगह लीज़ करते हैं।
हम थोड़े एडिसन के लाइट बल्ब और एक नीओन साइन टाँग लेते हैं,
फिर हम ऐसे दिखाते हैं जैसे हम दुनिया बदल रहे हैं।
तुम सच में ऐसा सोचते हो?
और तुम हमें यह करने के लिए ज़रा से पैसे देते हो।
भाई, मैं तुम्हारे लिए हफ़्ते में सात दिन काम करता हूँ।
मुझे तुम्हारी इस काम बढ़ाने की मूर्खतापूर्ण योजना के बारे में जोश से नाचना चाहिए
क्योंकि यहाँ मुफ़्त कम्बूचा मिलती है?
- भाड़ में जाए यह। - हावी, हावी, हावी।
रुको, रुको।
इस हफ़्ता मैं बहुत दबाव में रहा हूँ।
मैं तुम्हें नहीं खो सकता।
हाँ। ज़िंदगी बहुत छोटी है, यार।
अगर मैं तुम्हारा वेतन 10 प्रतिशत बढ़ा दूँ?
इसके लायक नहीं है।
अगर मैं तुम्हारा वेतन दोगुना कर दूँ?
लगता है तुम इस बारे में सोच रहे हो।
क्यों ना हम खाने और ड्रिंक्स के साथ यह चर्चा जारी रखें?
वाग्यू आज सुबह ही ख़ास जापान से लाया गया है।
हावी, क्या मैंने तुम्हें रुकने के लिए मना लिया है?
हावी, हावी, आ जाओ।
आओ, आओ, आओ। हाँ, आ जाओ। ठीक है, बैठो, बैठो।
और इस तरह से… इस तरह से यह किया जाता है।
अगर कोई मकानमालिक न कहता है, किराया दोगुना कर दो।
अगर वह काम नहीं करता, लीज़ की शर्तें दोगुनी कर दो।
इस पर चर्चा करने के लिए उन्हें खाने पर आमंत्रित करो।
चाहे जो करना पड़े, करो, उनके होश उड़ा दो।
उन्हें हमारा काम समझ नहीं आता।
उन्हें यह समझाना तुम्हारा काम है। लेहायम!
मुझे समझ नहीं आ रहा कि तुम लोग क्या करने की कोशिश कर रहे हो।
- नहीं समझ आ रहा। - ठीक है।
कोलम्बस ओहायो
- अगर हम आपका किराया बढ़ा दें? - कितना बढ़ाओगे?
तुम्हारे बिज़नेस मॉडल से मुझे तो बहुत डर लगता है।
डेन्वर कॉलोराडो
अगर हम लीज़ की अवधि बढ़ा दें?
पता नहीं। अगर कहीं एक और मंदी का समय आ गया तो?
सैन डीएगो कैलिफ़ोर्निया
वाह।
औसत व्यावसायिक लीज़ पाँच साल की होती है। हम दस साल तक की ले लेंगे।
तुम मज़ाक कर रहे हो क्या?
आप 90 डॉलर प्रति वर्ग फ़ुट की बात कर रहे हैं?
अगर मैं आपको 130 की पेशकश दूँ?
हमें ऑसेट्रा कैवियार की एक और प्लेट मिलेगी?
मैंने मना लिया।
एडम से बात हो गई है। हमें पूरी इमारत चाहिए।
पूरी इमारत? मेरे और किराएदार भी हैं।
हम उनकी लीज़ उनसे ख़रीद लेंगे।
पट्टादाता के हस्ताक्षर
यह तुम्हारा नया बिज़नेस मॉडल है।
प्रतिदिन 18 लाख डॉलर
तुम्हारा हाथ जल जाएगा।
अरे, बाप रे। अरे, बाप रे। उफ़।
हमें इस साल 40 करोड़ का घाटा होने वाला है।
बढ़िया। लेस्ली, तुम्हें पता है और किसने पैसा खोया है?
ऐमेज़ॉन, ऊबर, ट्विटर, स्पॉटिफ़ाइ, स्नैपचैट।
- क्या तुमने उनके बारे में सुना है? - हाँ।
ठीक है। फ़िल!
मेरे लिए फ़्रेड से एक चाइनीज़ चिकन सलाद लेकर आना।
यह तेज़ी से बढ़ने की क़ीमत है।
तेज़ी से बढ़ना ही क्यों है?
उसमें ज़्यादा कटे बादाम डलवाना।
ये कोई एक ही बार काम बढ़ाने के ख़र्चे नहीं हैं। 20 साल की लीज़ हैं।
हमें लोगों को नौकरियों से निकालना पड़ेगा।
तुम लोगों को निकालना नहीं चाहोगे, है ना?
और मिगैल और लेस्ली के लिए सलाद लाना! ज़्यादा कटे बादाम डलवाकर!
शांत हो जाओ, शांत हो जाओ।
हम ख़र्चे घटाएँगे, थोड़ी सुविधाएँ कम कर देंगे।
मुफ़्त बेगल, जूस…
हम कोई खरबूजों के कारण घाटा नहीं खा रहे।
माफ़ करना।
यह कहने की कोशिश कर रही है, एडम, कि यह सब लंबे समय तक नहीं चल सकता।
मुझे पता है क्या करना है।
हमें और पैसा चाहिए।
हमें और पैसा चाहिए?
नहीं… पर, एडम, मुद्दा यह नहीं है।
हमेशा पैसा ही मुद्दा होता है।
ठीक है। फ़िल!
एडम, तुम हो क्या?
हाँ, मैं ही हूँ, बाबा गनूश।
- एडम। - ए!
- क्या? - क्या हुआ?
आज पैसे इकट्ठे करने के लिए स्कूल की कॉस्ट्यूम पार्टी है।
तुम देर से आए हो। हमें तैयार होना है।
ओह, लानत है। मैं भूल गया। मैं नहीं आ सकता। नहीं आ सकता।
- तुम नहीं आ सकते? - नहीं आ सकता। नहीं आ सकता।
- क्या? - मुझे ब्रूस से मिलना है। बहुत ज़रूरी है।
- नहीं, एडम। - हाँ।
एडम, नहीं। मैं कई महीनों से इसकी योजना बना रही थी।
मैं आयोजन समिति का हिस्सा हूँ।
- उन्हें 25 हज़ार दे दो। - नहीं, मैं उन्हें पहले ही 25 हज़ार दे चुकी हूँ।
तभी तो आयोजन समिति का हिस्सा बनी हूँ!
तो फिर 50 हज़ार दे दो।
जान, हम लोग एक टीम हैं।
- और हम यह एक साथ करेंगे। - मुझे जाना होगा। माफ़ करना। तुम बहुत…
तुम्हें पता है, यह एक बड़ी योजना का हिस्सा है।
…अजीब लग रही हो। ठीक है, बाय, बाय।
मज़े करना!
एक कतार बनी हुई है। कुछ देर पहले फ़ायर मार्शल आया था।
जगह पूरी भर गई है।
शायद हमने ज़्यादा ही जोश दिखा दिया।
- हैलो। - हैलो।
- एलिशिया। - रेबेका। आप बहुत अच्छी लग रही हैं।
धन्यवाद। वाह, वह तो तुम्हें बहुत बुरी तरह घूर रही है।
छोड़ो, उसकी शक़्ल ही ऐसी है।
उफ़, काश वे हमें जल्दी अंदर आने दें। मुझे बहुत ज़ोर की भूख लगी है।
ऐसी चीज़ों में अकेले आने के लिए थोड़ी हिम्मत करनी पड़ती है।
तुमने किसे लिया था?
- माफ़ करना, मैं समझी… - तलाक़ के लिए।
मेरा तलाक़ नहीं हुआ।
- ओह, मुझे माफ़ कर दो। मुझे नहीं… - नहीं। कोई बात नहीं।
मैं बस… मुझे लगा मुझे तुम्हारी आँखों में कुछ जाना-पहचाना दिखा, पर मैं…
नहीं। नहीं, नहीं। दरअसल, हमारा रिश्ता काफ़ी अच्छा है।
अच्छा है। अच्छा है। हाँ।
यह… क्योंकि तलाक़ तुम्हें बहुत कठोर बना देता है।
ऐसा लगता है जैसे मैं चाहती हूँ वह मर जाए पर मैं अपने बच्चों को उदास भी नहीं करना चाहती।
तो, मतलब, मैं बहुत उधेड़बुन में रहती हूँ और उससे मैं बस दुखी हो जाती हूँ।
अच्छा, वैसे आजकल इस तरह की चीज़ कहना लोगों को पसंद नहीं आता
पर… मुझे लगता है दुखी रहना अपना चयन होता है।
नकारात्मक भावनाएँ उभरती हैं, बेशक़,
पर जब वे दरवाज़े से अंदर आती हैं,
तुम प्यार से उन्हें जाने को कह सकते हो।
क्या बात है।
अजीब से तरीके से मुझे यह सुनने की ज़रूरत थी।
तुम कोई थेरेपिस्ट हो या…
नहीं, नहीं। मैं बस गंभीरता से ज़िंदगी जीने का तरीका सीखने की कोशिश करती रहती हूँ।
मुझे यह अच्छा लगा।
ज़्यादातर लोग तो मुँह बनाते हैं।
मैं मुँह नहीं बना रही। यहाँ कोई मुँह बनाना नहीं हो रहा।
हे भगवान!
इसे और ठंडा कर दो।
और ठंडा!
निगेटिव 292।
मैं निवेश इक्ट्ठे करने का एक और दौर शुरू कर रहा हूँ और बेंचमार्क को पहला मौक़ा देना चाहता हूँ।
- एडम। - यह हमारे लिए महत्वपूर्ण समय है, ब्रूस।
एडम, मैं तुम्हें और पैसा नहीं दूँगा। अच्छा?
अब समय आ गया है तुम ख़ुद अपनी समस्याएँ सुलझाओ।
तुम्हारा बरताव ऐसा है जैसे हम पर एहसान कर रहे हो। मैं तुम्हें एक अवसर दे रहा हूँ, ब्रूस।
तुम्हें मूल सिद्धांत सीखने की ज़रूरत है।
बिज़नेस करने के अच्छे तरीके। टिकाऊ विकास।
कौन कहता है हमारा विकास टिकाऊ नहीं है, ब्रूस?
- हे भगवान। - नहीं, नहीं। एक मिनट और!
देखो, मैं आंकड़े देख सकता हूँ। मुझे पता है तुम क्या कर रहे हो।
ब्लिट्ज़स्केलिंग यानि अंधाधुँध काम फैलाना, अच्छा?
किसी भी क़ीमत पर बाज़ार में जगह ख़रीदना बिज़नेस चलाने का कोई तरीका नहीं है।
आज की नई अर्थव्यवस्था में बिज़नेस ऐसे ही चलाया जाता है।
मेरा शरीर सुन्न हो गया है।
इसका मतलब यह काम कर रहा है।
पीठ कैसी है?
वैसी ही है।
एडम… उस पर ध्यान दो जो तुम्हारे सामने है।
बेंचमार्क में हम लोग, हम स्वयं को केवल पैसे के तौर पर नहीं देखते।
हम अपने बारे में यह सोचना पसंद करते हैं कि हम लोगों को पैसे से ज़्यादा कुछ देते हैं।
अनुभव, वित्तीय अनुशासन, शायद थोड़ी समझदारी भी।
हम सट्टेबाज़ नहीं हैं। हम अंधाधुँध काम नहीं बढ़ाते।
हम सॉफ़्टबैंक नहीं हैं।
मैंने जो कहा, उस बारे में सोचना।
ज़रूर सोचूँगा, ब्रूस। ज़रूर सोचूँगा।
- हैलो? - डेमियन।
मेरी सॉफ़्टबैंक के मासायोशी सोन के साथ मीटिंग रखवाओ।
क्या तुम "सॉफ़" कह रहे हो? "सॉफ़बैंक," एक शब्द?
सॉफ़-ट! ट, ट, ट।
तुम्हें सॉफ़्टबैंक कैसे नहीं पता है?
- हैलो, एडम। - फ़िल, मेरे लिए टोक्यो की टिकट करवाओ।
एडम, मैंने अभी मासा का इन्स्टाग्राम देखा है।
- वह टोक्यो में नहीं है। इंडिया गया है। - क्या? इंडिया?
- हाँ, स्टार्टअप इंडिया के लिए इंडिया गया है। - स्टार्टअप इंडिया?
मुझे एक निमंत्रण और भाषण देने के लिए एक जगह दिलवाओ।
कॉन्फ़्रेंस इस समय चल रही है। उनका पूरा कार्यक्रम तय हो चुका है।
उससे कहो दुनिया की सबसे तेज़ बढ़ने वाली, चौदह ख़रब डॉलर की
संपत्ति वाली श्रेणी की कंपनी का संस्थापक सीईओ
उनकी बेकार कॉन्फ़्रेंस में आकर भाषण देना चाहता है।
- और, फ़िल? - हाँ?
मुझे मासायोशी सोन के बारे में पूरी जानकारी लाकर दो।
वह कहाँ पैदा हुआ, कैसे पला-बढ़ा, उसके जीवन से संबंधित सारी जानकारी।
सब कुछ और जो भी पता चले। समझ गए?
और मेरी बात सुनो, तुम दोनों। मुझे तुरंत इंडिया के विमान में बिठाने का इंतज़ाम करो।
इंडिया में कहाँ?
मुझे नहीं पता इंडिया में कहाँ। ख़ुद पता करो!
आयन रैंड। पर उसकी किताबों में बहुत नारीवाद-विरोधी चीज़ें नहीं होतीं?
ओह, रहने दो, बिल्कुल नहीं।
मुझे लगता है लोग बस शक्तिशाली औरतों से नफ़रत करना पसंद करते हैं।
यह ग़लत नहीं है।
माफ़ करना। मेरे पति का फ़ोन है। तुम बुरा तो नहीं मानोगी?
- नहीं, नहीं। बात कर लो। - क्या मैं एक मिनट… धन्यवाद।
हैलो, जान।
नहीं, नहीं गए। वहाँ एक फ़ायर मार्शल आ गया था और उसने मना कर दिया। वह…
- रुको, क्या? - मैंने कहा मैं इंडिया जा रहा हूँ।
बस… बस कुछ दिनों के लिए। अभी कार में एयरपोर्ट ही जा रहा हूँ।
हमें पैसों की ज़रूरत है।
वहाँ एक निवेशक है। बहुत बड़ा।
यह तो अच्छी बात है, जान।
नहीं, यह शानदार…
ठीक है, ठीक है, एडम, पर, सुन…
याद रखो, राशि महत्वपूर्ण नहीं है। हमारा ध्येय महत्वपूर्ण है।
- ठीक है, तुमसे प्यार है, मोटेक। - वही वीवर्क को साभिप्राय रखता है।
हैलो?
ठीक है।
ठीक है। मैं भी तुमसे प्यार करती हूँ।
माफ़ करना। धन्यवाद।
वीवर्क में एडम के लिए कुछ बहुत रोमांचक चीज़ें हो रही हैं।
मुझे सुन कर हैरानी नहीं हुई, जब तुम उसके साथ हो।
तुम बहुत प्यारी हो।
नहीं, मैं सच कह रही हूँ। वह बहुत सौभाग्यशाली है।
सच में, एक समर्थक साथी होने से कितना फ़र्क पड़ता होगा।
मेरा मतलब, मार्क, वह तो संभाल ही नहीं पाया।
लगता है उसने सच में अपने छाया स्वरूप के आगे घुटने टेक दिए।
उसने अपनी सहायक, सीसी के सामने घुटने टेक दिए।
मैं अब उसके बारे में बात नहीं करना चाहती।
मेरी मदद करो।
मुझे एक किताब के बारे में पता है जो अपने छाया स्वरूप से उबरने के बारे में है।
साले कमीने। वह एक साला कमीना है। माफ़ करना।
- मुझे वह किताब चाहिए। - अच्छा, उसका नाम है "ओशन्स ऑफ़ ग्रेस"।
- "ओशन्स ऑफ़ ग्रेस"। - सच में बहुत अच्छी है।
मासायोशी सोन:
पूरी तरह बाहरी व्यक्ति अब तकनीकी दुनिया में सबसे शक्तिशाली है
सहपाठियों ने बेटे को तंग किया क्योंकि वह कोरियन था
फ़िल, स्टार्टअप इंडिया के लिए, मुझे एक मेहमान के लिए भी निमंत्रण चाहिए।
रेबेका न्यूमैन
क्या रेबेका न्यूमैन का ग्वेनेथ पालट्रो से रिश्ता है?
एडम न्यूमैन के पास कितना पैसा है?
ग्वेनेथ पालट्रो के कितने कज़न हैं?
एलिशिया कैनेडी
एलिशिया कैनेडी का रॉ रिवाइवल
कच्ची सब्जियों, फलों के जूस में सबसे लोकप्रिय चीज़
एलिशिया कैनेडी की बेहद अच्छी जूस कंपनी
एलिशिया कैनेडी ने कैसे एक जूस का साम्राज्य खड़ा किया
और यह करते हुए शानदार दिखी!
इन्ग्रिड।
कल हार्लो मून को स्कूल मैं लेकर जाऊँगी।
क्या मुझसे कोई ग़लती हो गई?
अच्छा, बिटिया, बढ़िया दिन बिताना। मैं तुमसे बहुत प्यार करती हूँ। बाय।
- बाय, माँ। - बाय।
यह लो, यह लो, यह लो।
बढ़िया दिन बिताना। बहुत सारी चीज़ें सीखना। मैं तुमसे प्यार करती हूँ।
रेबेका।
एलिशिया। हैलो।
बच्चों को छोड़ते समय हम पहले कभी एक-दूसरे से नहीं टकराए। और अब?
- हाँ। यह ज़रूर ब्रह्माण्ड का काम है। - हाँ!
जिससे याद आया, मैंने आधी "ओशन्स ऑफ़ ग्रेस" पढ़ ली।
- हे भगवान, मुझे बहुत पसंद आई। - तुम्हें पसंद आई?
बहुत अच्छी है, है ना? इसके बाद तुम्हें "इनर गॉडेस" पढ़नी चाहिए।
एक सेकंड। क्या नाम बताया तुमने?
- "इनर गॉडेस" - इनर…
- तुम्हें बहुत पसंद आएगी। - मुझे अपने लिए एक गुरु मिल गई है।
धन्यवाद।
रेबेका। मैं हरिताश्म का अंडा बनवा लाई।
अभी मैंने डाला हुआ है।
- अच्छा किया, निकोल। - ग्वेनेथ को बता देना।
ठीक है।
- वह ठीक है। बस, हरिताश्म का अंडा लाई है। - क्या लाई है?
वह एक अंडे के आकार में बना हुआ हरिताश्म पत्थर होता है जो तुम…
वह श्रोणी संबंधी माँस-पेशियों को पुष्ट करता है।
और वह चाहती है तुम यह ग्वेनेथ पालट्रो को बताओ?
ग्वेनेथ मेरी कज़न है और यह दोनों स्कूल में एक साथ थे।
बढ़िया। तो फिर यह रीयूनियन का इंतज़ार कर ले और ग्वेनेथ पालट्रो को ख़ुद ही बता ले।
चाय पीने चलना चाहोगी?
- चाहूँगी, पर मुझे दफ़्तर जाना है। - बेशक़। मैं समझती हूँ।
पर क्यों ना हम आज रात एक ड्रिंक के लिए मिल लें?
मुझे कोई काम नहीं है।
मुम्बई
अपनी सीरीज़ बी में पैसा इक्ट्ठा करके कंपनी का मूल्यांकन 3 करोड़ 60 लाख डॉलर…
दुनिया भर में प्रवाल-भित्तियाँ को बचा कर रखने के लिए संघर्ष चल रहा है।
हमारी पेटेंट कराई गई प्रोद्यौगिकी…
…कुछ ही महीनों में।
एक मापनीय क्लाउड-नेटिव अनुवीक्षण उपकरण।
- एस। - ए।
- एस।
सेवा के तौर पर सॉफ़्टवेयर।
- अब्बा! - एडम। कैसे हो।
अरे। अरे, अरे, अरे।
तुम्हें देख कर अच्छा लग रहा है।
यह शानदार है।
आपको पता है, मुझे शान से अंदर जाना पसंद है।
सुनो, मैं बहुत ख़ुश हूँ कि तुमने मुझे आमंत्रित किया। सच में।
चलिए, कुछ खा लें। ठीक है?
- ठीक है। - कुछ खा लें।
यक़ीन नहीं करोगे मेरा कमरा कितना शानदार है।
मेरा अपना पियानो और एक निजी बटलर है जिसने मेरा सामान खोला।
और मिनी बार छोटी नहीं है। मेरे घर के फ़्रिज जितनी बड़ी है।
वह कमरा, वह तो कुछ भी नहीं है।
मैंने आपके लिए ताजमहल के निजी टूर की व्यवस्था की है।
ख़ैर, मैं सबसे ज़्यादा उत्साहित इसके लिए हूँ कि अपने बेटे को भाषण देते हुए सुनूँगा।
देवियों और सज्जनों, वीवर्क के संस्थापक सीईओ,
श्री एडम न्यूमैन।
हैशस्टार्टअपइंडिया
जब मैं सात साल का था, मेरे माता-पिता का तलाक़ हो गया।
बेशक़, मैं बहुत ज़्यादा दुःखी हुआ।
मेरी बहन और मैं, मेरी माँ के साथ रहते थे। मेरे 18 साल का होने से पहले हमने 13 बार घर बदला।
तेरह बार।
जिसका मतलब था, 13 नए स्कूल, 13 डरावने पहले दिन, 13 घर बदलने वाले दिन,
यह जानना कि मुझे सब फिर से शुरू करना पड़ेगा।
नए दोस्त, नए नियम और नए धौंस जमाने वाले लड़के।
मेरे डैडी, वह हमसे ज़्यादा मिलते-जुलते नहीं थे।
हाथ बहुत तंग रहता था और मैं हमारी आमदनी के बारे में इतना चिंतित रहता था
कि मैंने दस साल की उम्र से अपनी माँ को किराया देना शुरू कर दिया।
आख़िरकार हम एक किबुट्ज़ में रहने लगे।
और मुझे कहना पड़ेगा,
वह पहली जगह थी जो मुझे सच में लगा मेरी है।
सभी बच्चे एक साथ एक डॉर्म में रहते थे।
हम सब एक ही कैफ़ेटेरिया में खाना खाते थे
और अपनी ज़िंदगी में पहली बार मुझे लगा कि मैं भी किसी चीज़ का हिस्सा हूँ।
जब मैं 20 वर्ष का होने के बाद न्यूयॉर्क आया, मुझे इससे उल्टा अनुभव हुआ।
मुझे लगा मैं दुनिया की सबसे अकेली जगह में आ गया हूँ।
सब लोग इतने पास रह रहे थे
पर एक-दूसरे से कितनी दूर थे।
अकेले। अलग-अलग।
मैंने अपने मन में सोचा, "कोई तो और तरीका होगा।"
वीवर्क मेज़ पर बैठ कर काम करने वाली कंपनी नहीं है।
यह एक सांझी काम की जगह वाली कंपनी भी नहीं है।
यह एक क्रांति है, एक समुदाय है।
और सच कहूँ तो,
यह वो सब कुछ है जिसकी मुझे अपनी पूरी ज़िंदगी तलाश रही है।
यह बहुत अद्भुत सफ़र रहा है।
मैंने कुछ कमाल के नए रिश्ते बनाए और पुराने रिश्तों को फिर से सुधारा।
वास्तव में, आज मेरे पिता यहाँ आए हुए हैं।
जितने क़रीब हम आज हैं, उतने… पहले कभी नहीं रहे।
अब्बा, हाथ हिलाइए।
अब्बा, हाथ हिलाइए। हाथ हिलाइए, अब्बा। हाथ हिलाइए।
हाँ। हाँ।
हम अकेलापन समाप्त करने का लक्ष्य लेकर चले हैं।
मैं आपको बताता हूँ, कैसे।
यक़ीनन मुझे याद है मैंने तुम्हें बचपन में एक-दो बार मुस्कुराते हुए देखा है।
अब्बा, मैं आप को दोष नहीं देता। ठीक है?
मेरा मानना है दुखी रहना अपना चयन होता है।
तो फिर यह सुनने के लिए तुमने मुझे यहाँ क्यों बुलाया?
या मैं केवल एक सजावटी सामान था?
यह आपके बारे में नहीं था।
माफ़ कीजिए।
श्री न्यूमैन।
आपकी प्रेज़ेन्टेशन ने मेरे दिल को छू लिया।
मैं इसके लिए आभारी हूँ।
मासायोशी सोन।
एडम। एडम न्यूमैन।
एडम। आप अपनी कंपनी के विकास के बारे में कैसा महसूस करते हैं?
कंपनी के विकास के बारे में? असंतुष्ट।
हमें ऐमेज़ॉन से तीन गुना होना चाहिए।
अच्छा है।
अगर आपको सब उपलब्ध हो जाने का एहसास होने लगे, विकास रुक जाता है।
पर ऐमेज़ॉन एक तकनीकी कंपनी है।
कम लागत, बढ़ने की असीमित संभावना।
वह तो वीवर्क के बढ़ने की संभावना भी असीमित है।
साथ काम करने की जगह देने वाली कंपनी "तकनीकी" कंपनी कैसे है?
वीवर्क देखने आइए, तो मैं आपको दिखा दूँगा।
अगली बार जब मैं न्यूयॉर्क आऊँगा।
बढ़िया। मुझे ख़ुशी होगी।
मुझे ख़ुशी होगी।
- यह कौन था? - मेरा दर्शक।
तुमने वाक़ई ज़िंदगी जी है।
क्या?
अभिनय, इंडिया, वॉल स्ट्रीट।
हाँ, ख़ैर, मेरी कोशिश है, पता नहीं,
कि इस सब का इस्तेमाल करके कंपनी की रूह बनाने में मदद करूँ।
कंपनियों की भी रूहें होती हैं?
ख़ैर, हमारी कंपनी की है।
सच में है। तुम जब आओगी, तो ख़ुद ही देख लेना। ठीक है?
तुम्हें इस जगह के बारे में पता भी कैसे चला?
पुराने दिनों में एडम और मैं यहाँ आया करते थे।
तुम्हारे लिए बुरा हुआ, एडम। अब यह हमारी जगह है।
- धन्यवाद। चियर्स। - चियर्स।
हे भगवान।
उन दो मूर्खों को देखो।
शुरू में ऐसा लगता है वे तुम्हें कितना चाहते हैं, है ना?
जैसे कि उन्हें तुम्हारी ज़रूरत है। तुम्हें जैसे नशा हो जाता है।
- इसका अंत निराशा में होता है! - हमेशा नहीं। बस करो।
सुनो, मैंने तुम्हें कहा था कि तलाक़ के बाद मैं एक कठोर कमीनी बन गई हूँ।
और क्रोधित भी। और हाँ, कटु हो गई हूँ।
थोड़ी कटु भी हो गई हूँ।
यह तो बहुत दुःख की बात है।
माफ़ करना। पर यह है।
हाँ, क्योंकि तुम्हें अभी भी प्यार पर यक़ीन है।
नहीं, क्योंकि तुम बहुत प्रतिभाशाली,
सुंदर और इतनी दयालु हो।
और मैं अंतर्ज्ञानी हूँ।
और तुम जो भी या जिसे भी पाना चाहोगी, तुम्हें वह मिलेगा।
तुम आकाश का सबसे चमकता सितारा हो।
तुम्हारे नाम चियर्स।
मेरे लिए किसी चीज़ की कोई सीमा नहीं।
- मेरे नाम। - तुम्हारे नाम।
- मेरे नाम! - तुम्हारे नाम!
तुम्हारे नाम!
सुप्रभात, फ़िल। क्या वह ज़िं… ठीक है। अच्छा है।
- इन्ग्रिड, थोड़ी मदद करना, कृपया। - मैं डैडी की तरह नंगे पैर रहना चाहती हूँ!
हैलो। तुम्हारी बेटी जूते पहनने से मना कर रही है। इंडिया कैसा है?
- तुम वापस आ गए हो? क्या? - चलो, चलें, बच्चों। आ जाओ।
- कहाँ… तुम घर क्यों नहीं आए? - एक चुम्मी और। चलो।
श्रीमती न्यूमैन, क्या आप हार्लो को स्कूल लेकर जाएँगी?
क्या? नहीं।
"एसएएएस।"
सैस? यह सैस क्या है?
सेवा के तौर पर सॉफ़्टवेयर।
सेवा के तौर पर जगह।
मुझे यक़ीन है यह "सॉफ़्टवेयर" है।
और अब यह "जगह" है।
यह अब तकनीकी दुनिया की ओर घूमने की हमारी धुरी है।
मासा की विज़न फ़ंड तकनीकी कंपनियों में निवेश करती है।
क्या तुम… क्या मासायोशी सोन हमारी कंपनी में निवेश कर रहा है?
अभी नहीं। पर वह करेगा।
सूज़न, मैं चाहता हूँ तुम इंजीनियरों को काम पर रखो।
किस तरह के?
हर तरह के।
प्रतिदिन 19 लाख डॉलर
एडम, तुम हमारे लिए और धन लाने वाले थे।
पर अब तुम हमें और ख़र्चने के लिए कह रहे हो?
मिगैल, हम बढ़ने के लिए ख़र्चते हैं। हम और बढ़ने के लिए और ख़र्चते हैं।
तुम समझ रहे हो? अभी छोटे स्तर पर सोचने का समय नहीं है।
जैसे ही तुम संतुष्ट हो जाते हो, विकास रुक जाता है।
एडम, जब तुमने मुझे नौकरी पर रखा था,
तुमने मुझे कहा था, हमारे साथ आकर कल का निर्माण करो।
माफ़ करना पर वह ऐसे नहीं किया जाता।
देखो, लेस्ली, यह वीवर्क का भविष्य है।
अगर तुम यह नहीं देख सकतीं, तो तुम ख़ुशी से जा सकती हो।
सूज़न, इंजीनियर।
ठीक है। ठीक है। डेमियन!
डेमियन!
- डेमियन! - हाँ?
"वायर्ड" पत्रिका को वीवर्क लैब्स को विशिष्ट रूप से देखने की पेशकश दो।
- ठीक है? - ठीक है।
एडम, वीवर्क लैब्स क्या है?
वीवर्क लैब्स है जैसा आने वाला कल दिखता है
वायर्ड
कैसे वीवर्क काम की जगह में क्रांति लेकर आ रही है
कोई कॉलर आइडी नहीं
- हैलो? - मैं न्यूयॉर्क में हूँ।
मैं 15 मिनट में तुम्हारे दफ़्तर पहुँचूँगा।
बढ़िया। बढ़िया। जल्दी मिलते हैं।
जल्दी मिलते हैं, मासा।
फ़िल!
ध्यान दें! ध्यान दें!
एक बहुत महत्वपूर्ण टूर शुरू होने वाला है।
और हमें उनकी मदद करनी होगी, यह समझने में…
वह ख़ास वीवर्क ऊर्जा महसूस करने में।
उस जोश को महसूस करने में।
और सबको 100-100 शेयर मिलेंगे, ठीक है?
अच्छा, मुझे आप में से कुछ लोगों को इधर-उधर हिलाना होगा, तो थोड़ा सब्र रखना।
तुम, तुम, तुम, तुम। तुम्हारा क्या नाम है?
ब्रायन।
- क्या? - ब्रायन।
ब्रायन? ब्रायन। और… और तुम किस विभाग में हो?
मैं यहाँ काम नहीं करता।
- फ़िल। - हाँ?
अब यह यहाँ काम करता है।
- हैलो, ब्रायन। - यहाँ बैठो।
- अच्छा। - बैठो।
तुम, खड़े हो जाओ, कृपया।
और तुम हँस रहे हो।
हँसी, जो अंदर से आती है। अंदर से।
फ़िल।
नहीं, नहीं, नहीं। यह कोई पागलों का हस्पताल नहीं है।
फ़िल, कृपया इन्हें दिखाओ कैसे हँसना है।
जैसे फ़िल हँसता है। चलो।
और तुम दोनों, तुम जोड़ी बन जाओ।
क्या तुम लोग डेट कर रहे हो?
तुम्हें करनी चाहिए। तुम बहुत बढ़िया जोड़ी बनोगे।
मुझे अपना प्यार वाला चेहरा दिखाओ।
तीन लोगों का जोड़ा। तुम तीनों का जोड़ा है। यहाँ। यहाँ। नहीं, नहीं, नहीं। यहाँ बैठो। लेटो।
शतरंज। फ़िल, सबके लिए कॉफ़ी।
और सब लोग, कृपया मेरी बात सुनिए। बहुत महत्वपूर्ण टूर है।
और हम इस जगह में जोश का, संवेदना का उत्साह भर देंगे।
वह करो जिससे तुम प्यार करते हो।
लेहायम! हाँ।
- चियर्स। कृपया। - चियर्स!
- फ़िल, कितना समय। - तीन मिनट।
यहाँ पर किसी को डांस करना चाहिए।
एक मिनट।
जोशपूर्ण ऊर्जा। प्रेम, जुनून, रचनात्मकता।
फ़ूसबॉल। विजेता को 100 शेयर और मिलेंगे।
पर, कृपया, तुम्हारा क्या नाम है?
- हॉली। - हॉली, मेरे साथ आओ, कृपया।
अच्छा। यहाँ। यहाँ, यहाँ खड़ी हो जाओ। तुम…
उसके दफ़्तर से फ़ोन आया है। उसे कहीं और जाना पड़ा।
क्या जोश है यहाँ पर।
प्रतिदिन 21 लाख डॉलर
तुम वह देखना चाहोगी?
हाँ। हाँ।
क्या?
उसके साथ रहा जा सकता है।
मैं क्या लिखूँ वापस?
"नया फ़ोन है। यह कौन है?"
चुप करो।
आंकड़े अच्छे नहीं है, दोस्तों।
देखा? लेखाविधि के कोई दाँव-पेंच इसे ठीक नहीं कर सकते।
तुम अब यह नहीं कर सकते कि ज़्यादा किराये दो, लंबे समय के लिए लीज़ पर जगह लो…
- और सदस्यताओं पर छूट दो। - बिल्कुल।
हम यहाँ चाहे पूरा दिन बैठे रहें। इससे गणित नहीं बदलने वाला।
तुम्हें एडम से बात करनी पड़ेगी।
अगर हम एक बार और आंकड़े जाँच लें।
आंकड़े बदलते नहीं हैं। ऐसे काम नहीं होता।
मिगैल, हमें… हमें कुछ करना होगा।
हाँ, पर हमें बढ़ने के लिए ख़र्चना होगा।
यह कोई योजना नहीं है। दीवार पर लगा एक नारा है।
हाँ, ख़ैर, हम… हम आगे बढ़ना नहीं रोक सकते, तो…
तुम यह कर क्या रहे हो?
अगर तुम्हें केवल देख कर समझ आता है, मैंने सोचा शायद इससे कुछ समझ आ जाए।
अच्छा। कोई मुझे कुछ सुझाव दो, दोस्तों।
चलो। हम तुम्हारी सेवाओं पर हज़ारों डॉलर ख़र्च कर रहे हैं, तो…
कोई सुझाव दो।
यह हमारा काम नहीं है।
लोगों को नौकरी से निकालना।
भाड़ में जाओ, मैथ्यू।
तुम्हारी संवेदनशीलता को दुःख पहुँचाने के लिए अफ़सोस है
पर अगर इसे अपने सह-संस्थापक से बात करने में डर लग रहा है…
भाड़ में जाओ, मैथ्यू।
…और हम पियक्कड़ों की तरह पैसे ख़र्चते ही जाएँगे, ख़र्चते ही जाएँगे,
तो हमारे पास कोई बहुत ज़्यादा विकल्प नहीं हैं।
इसलिए, लोगों को नौकरी से निकालो।
किसी को नौकरी से नहीं निकाला जाएगा।
अगर एडम ने तुम्हें यह कहते हुए सुन लिया तो वह तुम्हें निकाल देगा।
तो, मुझे कोई सुझाव दो।
अड़तालीस हज़ार वर्ग फ़ीट, ठीक हॉलीवुड बुलेवार्ड पर…
मासा अभी आ रहा है।
इस जगह को सक्रिय कर दो!
अपनी-अपनी जगह पर जाओ। जो जगहें मैंने तुम्हें पहले दिखाई थीं।
"इस जगह को सक्रिय कर दो" का यह मतलब है।
फिर योजना बदल दी।
प्रतिदिन 23 लाख डॉलर
हैलो।
कैसा रहा तुम्हारा दिन?
आर्लिन्ग्टन का निर्माण, 49 लाख। डेन्वर का निर्माण, 63 लाख।
सैन डिएगो का निर्माण, 82 लाख।
- आर्लिन्ग्टन के लिए सदस्य संकलन की लागत… - कितना समय है हमारे पास?
हमें लगता है… तुम्हारा क्या विचार है, जॉन? मुझे लगता है…
इसका जवाब मैं देता हूँ, महारथियों।
हमारा बहुत ज़्यादा ख़र्च हो रहा है
और अगर तुरंत ही कहीं से धन का इंतज़ाम नहीं हुआ तो कंपनी डूब जाएगी।
या हम कोई हिस्सा निकाल दें।
हमारे पास कितना समय है?
मुझे बस बताओ कौन सा साल और कौन सी तिमाही।
हमारे पास साल नहीं हैं, मिगैल। हम कुछ महीनों की बात कर रहे हैं।
एडम न्यूमैन
मासा
इस जगह को सक्रिय कर दो! इस जगह को सक्रिय कर दो!
एडम…
प्रतिदिन 24 लाख डॉलर
…हमें बात करनी होगी।
एडम, हमने बात की थी कि शायद यह समय आने वाला है,
और वह… लगता है वह समय आ गया है। मेरा मतलब…
एडम, कंपनी एक बहुत नाज़ुक मोड़ पर है।
तुम्हारे पास दो विकल्प हैं। पहला, 12 जगहें तुरंत बंद करो।
यह नहीं हो सकता।
दूसरा, सभी गैर-ज़रूरी काम बंद कर दो।
उसमें वीवर्क लैब्स भी शामिल है।
बिलकुल नहीं।
ख़ैर, तुम्हारे पास यही विकल्प हैं।
- रिचर्ड… - तुम इससे बहुत नरमी से पेश आते हो, ब्रूस।
तुम्हारे पास यही विकल्प हैं। बस।
- हैलो। वीवर्क में स्वागत है। - हैलो, रेबेका।
हे भगवान। तुम कितनी अच्छी लग रही हो।
इसे आख़िरकार देखकर मुझे बहुत ख़ुशी हो रही है।
अच्छा है। तो, मैं सोच रही थी तुम्हें जल्दी से दिखा देती हूँ…
- हाँ। - …फिर हम कॉफ़ी हाउस चलते हैं।
यह? यह हमारी कंपनी के मेरे कॉन्फ़्रेंस कक्ष में
मुझे मेरे विकल्प बताएगा?
तुम मुझे बता रहे हो मेरे पास क्या विकल्प हैं?
बात अब यहाँ तक पहुँच गई है, हाँ।
- मेरी बात सुनो। - एडम, मेरी ओर देखो।
तुम्हें इंडिया गए हुए चार महीने हो गए हैं।
मासा नहीं आने वाला।
यह सब देखो ज़रा।
यह वास्तव में मुझे मेरी कंपनी के शुरुआती दिनों की याद दिला रहा है।
- अच्छा? - हाँ।
यह सुन कर संतुष्टि मिली।
और यहाँ है एडम।
हैलो। दख़ल देने के लिए माफ़ी चाहती हूँ।
- हैलो, जान। - मोटेक!
हैलो। मैं बस तुम्हें अपनी सहेली से मिलवाना चाहती थी।
- एलिशिया कैनेडी। क्या बात है। - हाँ।
- आपकी कंपनी का बहुत बड़ा प्रशंसक हूँ, मिस कैनेडी। - वाह।
क्या आपको कुछ अंदाज़ा है हमने कितने रिक्रूटर्स इस्तेमाल किए हैं,
आपको लालच देकर यहाँ लाने की कोशिश में?
हमें आपकी उपस्थिति का सम्मान किस चमत्कार के कारण मिला?
एडम, यह मेरी नई सहेली, एलिशिया है जिसके बारे में मैंने तुम्हें बताया था।
यह मुझे मिलने आई थी। और फिर मैं इसे दिखा रही थी…
बेशक़। बेशक़, यह मेरी अद्भुत पत्नी से मिलने आई थीं।
बेशक़। बेशक़।
पर अब चूँकि आप यहाँ आ गई हैं, आपको वह महसूस तो हो ही रहा होगा, है ना?
- थोड़ा सा। ज़रा सा। - थोड़ा सा से कहीं ज़्यादा।
- यह शानदार है। यह… यह शानदार है। - ठीक है, बढ़िया। हाँ, यह शानदार है।
पर जैसा कि मैंने उन सभी रिक्रूटर्स से कहा था,
मेरे पास मेरी अपनी कंपनी में काम है।
और वह कंपनी बहुत सफल है। शायद तुम्हें इसे नौकरी दे देनी चाहिए।
पर मैं इन्हें नौकरी देने की बात नहीं कर रहा।
ओह, अच्छा, तो फिर तुम… तुम मुझे क्या पूछ रहे हो?
क्या आप अकेलापन महसूस करती हैं?
- माफ़ करना। एडम… - क्या?
मैं बस पूछ रहा हूँ क्या आप अकेलापन महसूस करती हैं?
- एडम, यह… - नहीं, नहीं, नहीं। यह बस एक सवाल है। यह…
हर कोई अकेलापन महसूस करता है। यह… इस दुनिया में सभी अकेले हैं।
मैं सहमत हूँ। सच में हूँ।
और इसीलिए मैं आपको नौकरी की पेशकश नहीं कर रहा था।
मैं आपके सामने एक लक्ष्य रख रहा था जहाँ आप करोड़ों लोगों तक पहुँच पाएँ,
जहाँ आप एक वैश्विक समुदाय बना पाएँ जिससे दुनिया भर के लोगों के लिए ख़ुशी
और संबंध जोड़ने का मौक़ा मिलेगा। आप समझ रही हैं?
और जिससे इस दुनिया का अकेलापन थोड़ा कम हो जाएगा।
अभी, इसी जगह।
इसकी सबसे अच्छी और सबसे बुरी विशेषता यही है कि यह "ना" का जवाब कभी स्वीकार नहीं करता।
और मुझे अभी तक "ना" सुनाई नहीं दिया है।
क्या आपको इसके बारे में अपने बोर्ड से बात नहीं करनी पड़ेगी?
मैं ही बोर्ड हूँँ।
- मैं इस बारे में सोचूँगी। - हाँ।
हमें चलना चाहिए। हमने एक मेज़ रिज़र्व करवाई हुई है।
क्या एडम सच में ऐसा है?
अगर वह ऐसा नहीं होता, तो मैं उसके साथ नहीं होती।
हम कहाँ थे? तुम मुझे मेरे विकल्प बता रहे थे।
तुमने मुझे दो विकल्प दिए थे।
मैं तीसरा लूँगा।
मानव संसाधन ऑफ़बोर्डिंग
…हमारे परिवार के लिए सबसे अच्छी चीज़ होगी कुछ पदों को समाप्त कर देना।
अभी-अभी मुझे नौकरी से निकाल दिया।
मुझे भी।
प्रतिदिन 24 लाख डॉलर
प्रतिदिन 22 लाख डॉलर
एक मज़ेदार गाना लिखना, जो सबको पसंद आए
- पेचीदा है, पेचीदा, पेचीदा - करते हैं शुरू!
एक मज़ेदार गाना लिखना पेचीदा है
एक मज़ेदार गाना लिखना, जो सबको पसंद आए
तुमने अभी-अभी कंपनी के सात प्रतिशत लोगों को निकाला है
पर रन-डीएमसी पर हज़ारों डॉलर ख़र्च कर रहे हो?
यह हमारे विकास के चरण का सामान्य सा हिस्सा है।
वैसे भी, अब हमारे पास इसके लिए पैसे हैं। और सबके मनोबल को बढ़ाने की ज़रूरत है।
सबको नौकरी की ज़रूरत है!
लेस्ली, तुम हमारे सबसे पहले कर्मचारियों में से थीं,
तो मैंने हमेशा तुमसे स्नेह अनुभव किया है।
पर अगर और कोई मुझसे ऐसे बात करता, तो मैं उसे अब तक नौकरी से निकाल चुका होता।
ध्यान से। हर चीज़ की सीमा होती है।
- मैं ऊपर जा रहा हूँ। - ध्यान से?
और तुम, तुम तो बस मज़े करने के लिए हो।
और शहर में दुःख की बात है क्योंकि हम कहीं छिप नहीं सकते
रंगीन खिड़कियों का कोई फ़ायदा नहीं उन्हें पता है अंदर कौन है
एक मज़ेदार गाना लिखना पेचीदा है
एक मज़ेदार गाना लिखना, जो सबको पसंद आए
पेचीदा है
पेचीदा, पेचीदा, पेचीदा, पेचीदा
भाड़ में जाए यह सब।
हार्लो मून, कहना चाहोगी तुम किसके लिए आभारी हो?
मैं अपने दोस्तों और फ़्रॉगी द फ़्रॉग के लिए आभारी हूँ।
- बढ़िया। - और मैं एलिशिया कैनेडी के लिए आभारी हूँ।
वह मान गई। हाँ।
- ओह, उसने मुझे नहीं बताया। - हाँ। हाँ। अच्छा है ना? हाँ।
- ख़ैर, वह… हाँ। - वह… वाह।
उसने कहा था वह अपने काम में व्यस्त है।
उसने यह नहीं कहा वह अपनी कंपनी छोड़कर वीवर्क में जा रही है। यह तो बहुत बड़ी बात है।
उसने कहा कंपनी के लिए तुम्हारा जोश एक बहुत बड़ा कारण था
जो वह इस बदलाव के लिए तैयार हुई, तो धन्यवाद।
मैं उसे मुख्य ब्रैण्ड अधिकारी बना रहा हूँ।
हाँ। हाँ।
डैडी, माँ ने नहीं कहा वह किसके लिए आभारी हैं।
कृपया, रिवका, कहो तुम किसके लिए आभारी हो।
बहुत ज़ोर की भूख लगी है।
सब लोग, कृपया, शुरू करो। मेरी भूख मर गई है।
- मैं सप्ताह में एक दिन मीट खाता हूँ। - जानती हूँ।
सप्ताह में एक दिन।
मैं क्या कर सकती हूँ अगर तुम्हें एक जानवर का डर खाते देखकर मुझे उबकाई आती है।
यह एक मुर्गा है, अच्छा? यह एक मुर्गा है। इसे डर नहीं लगता।
यह एक जीवित प्राणी है। जीवित प्राणियों को…
- निश्चित ही कोई डर नहीं। - …डर और बेबसी महसूस होती है।
सभी जीवित प्राणियों को डर और बेबसी महसूस होती है।
कभी-कभी लोग यह भूल जाते हैं। बुरा मत मान… माफ़ करना।
पर तुमने बताया नहीं तुम किसके लिए आभारी हो।
यह लो। यह ले लो।
अपनी माँ को मत बताना।
मैं बताऊँगी।
ठीक है। चियर्स।
हैलो। आप एलिशिया कैनेडी तक पहुँच गए हैं। अभी मैं फ़ोन पर बात नहीं कर सकती…
मैं तुम्हें एक पिज़्ज़ा भी लाकर दूँगा।
- नहीं। - हाँ, मैं लाऊँगा।
प्रतिदिन 23 लाख डॉलर
प्रतिदिन 24 लाख डॉलर
मासा। वह यहाँ आ गया है।
- अभी? - अभी!
मासा। मासा। समय निकालने के लिए धन्यवाद। आपके पास कितना समय है?
बारह मिनट।
बारह मिनट। मैं आपको काम का भविष्य दिखाने के लिए बेसब्र हो रहा हूँ।
आइए। आइए। आपको यहाँ देखकर बहुत अच्छा लग रहा है।
मैं इसे "सेवा के तौर पर जगह" कहता हूँ।
हम डाटा प्रणालियाँ बना रहे हैं जो दुनिया भर के समुदायों को जोड़ेंगी…
तुम जूते नहीं पहनते?
नहीं।
तुम पागल हो।
मेरे साथ मेरी गाड़ी में चलो।
इस समय हमारे पास दस लाख वर्ग फ़ीट वीवर्क जगह है…
मुझे तुम्हारे बिज़नेस की योजना नहीं देखनी।
मैं कंपनियों को नहीं देखता।
मैं संस्थापकों को देखता हूँ।
मेरा जन्म जापान के एक छोटे से प्रांत में कोरियन आप्रवासियों के घर हुआ था।
हमने एक जापानी उपनाम रख लिया पर उससे कोई फ़र्क नहीं पड़ा।
सबको पता था हम बाहरी लोग हैं।
जब मैं 16 साल का था, मैं अमरीका आ गया,
पर यहाँ भी चीज़ें वैसी ही थीं।
मैंने अपने जीवन में बहुत भेदभाव झेला है…
और बहुत अकेलापन महसूस किया है।
पर तुम यह सब जानते हो।
तभी तुमने स्टार्टअप इंडिया में वह भाषण दिया था।
वह, मैं…
जब तुम्हारे रास्ते में कोई रुकावट आ जाए, तो उसका शोक मत करो।
क्योंकि वह आगे बढ़ने के सुअवसर प्रदान करती है।
रिवका, तुम यहाँ अंधेरे में क्यों बैठी हो?
मैं तुम्हारे नशा करने से पहले तुमसे बात करना चाहती थी।
हमारी पहली डेट पर…
यह रिश्ता आगे न बढ़ाने के कई संकेत दिखे थे।
तुम मुझे समझ गए थे।
तुमने मेज़ की दूसरी ओर देखा और तुमने मुझे जान लिया था, है ना?
एलिशिया ने मुझसे पूछा था अगर तुम सच में ऐसे हो।
मैंने उसे हाँ कहा।
पर मैंने उसे यह नहीं बताया कितनी रातें मैं बिस्तर में अकेली काटती हूँ,
यह सोचते हुए कि क्या तुम मेरी कल्पना हो।
तुम कहाँ रहते हो?
क्योंकि तुम यहाँ तो नहीं होते।
तुम मेरी ज़िंदगी हो।
यह परिवार मेरी ज़िंदगी है और हम तुम्हारी ज़िंदगी हैं। तुम्हें यह समझ में आता है?
हमसे ज़्यादा महत्वपूर्ण कुछ नहीं है।
मैं समझता हूँ। समझता हूँ। सच में समझता हूँ।
और मैं यहीं हूँ।
अँ-हँ।
तुम मेरी ओर देखते क्यों नहीं हो?
तुम मुझसे बात क्यों नहीं करते? तुम मुझे छूते क्यों नहीं हो?
- तुम हमारे बच्चों की ओर देखते क्यों नहीं हो? - रिवका। रिवका, कृपया। ऐसे मत करो।
- सुनो। सुनो, मुझे समझाने दो। - मैं नहीं कर सकती, एडम।
- एक बार देखो। देखो। - नहीं, मैं नहीं देखना चाहती।
- मान जाओ। देखो। देखो। - क्या? क्या है यह?
यह मासा निवेश कर रहा है, वीवर्क में।
और हममें।
मैंने इसे सोच कर सच कर लिया।
ओह, नहीं, नहीं, नहीं।
यह तुम्हारे लिए है, अच्छा? यह तुम्हारे लिए है।
हमेशा से सब कुछ तुम्हारे लिए ही है।
अरे।
440 करोड़
उपशीर्षक अनुवादक: मृणाल अग्रवाल